તેમણે વધુમાં જણાવ્યું હતું કે રાજસ્થાનમાં અગાઉની કોંગ્રેસની સરકારે બનાવેલી નીતિઓ સોલાર ડેવલપમેન્ટમાં કામ લાગે છે. જ્યારે મહારાષ્ટ્રમાં કોંગ્રેસની અગાઉની સરકારે દૂરંદેશી યોજનાઓ બનાવતાં ભાજપની સરકાર આ બંને રાજ્યોમાં આગળ નિકળી ગઈ છે, જ્યારે ગુજરાતમાં મોદી મોડેલના ભુક્કા બોલી ગયા છે. સોલાર પ્રોજેક્ટના અમલીકરણમાં ગુજરાતને પાછળ ધકેલી રાજસ્થાન આગળ નિકળી ગયું છે તેમ ઔદ્યોગિક મૂડીરોકાણમાં ગુજરાતને તેના પાડોશી રાજ્ય મહારાષ્ટ્રે પછાડ્યું છે. જેના કારણે ગુજરાતની ભાજપ સરકારની ઔદ્યોગિક નીતિ અને નિયત બંને બાબતો અંગે વિચારવાનો સમય પાકી ગયો હોવાનું પણ તેમણે જણાવ્યું હતું. એસોચેમ દ્વારા થયેલા સ્ટડી મુજબ ગુજરાતને તેના પાડોશી રાજ્ય એ જ પછાડ્યું છે. દેશના ર૧ રાજ્યમાં ૧પ૪ લાખ કરોડનું પબ્લિક અને પ્રાઈવેટ ઈન્વેસ્ટમેન્ટ થયું છે.